లీ కాస్పెరెక్

లీ మేఘన్ కాస్పెరెక్ (జననం 1992, ఫిబ్రవరి 15) న్యూజీలాండ్ జాతీయ జట్టు తరపున ఆడుతున్న స్కాటిష్ క్రికెటర్. గతంలో స్కాటిష్ జాతీయ జట్టు తరపున ఆడిన లీ కాస్పెరెక్, ఉన్నతస్థాయి క్రికెట్ లో ఆడేందుకు న్యూజిలాండ్‌కు మారింది.

స్కాట్లాండ్ కెరీర్ 
కాస్పెరెక్ 15 సంవత్సరాల వయస్సులో 2007 కౌంటీ ఛాలెంజ్ కప్‌లో ఇంగ్లీష్ కౌంటీ పక్షాలకు వ్యతిరేకంగా స్కాట్‌లాండ్ తరపున ఆడింది. 2008లో యూరోపియన్ ఛాంపియన్‌షిప్‌లో ఐర్లాండ్, నెదర్లాండ్స్లతో అంతర్జాతీయ అరంగేట్రం చేసింది. 2008 ప్రారంభంలో, దక్షిణాఫ్రికాలో జరిగిన 2008 ప్రపంచ కప్ క్వాలిఫైయర్ కోసం కాస్పెరెక్ స్కాట్లాండ్ జట్టులో ఎంపికయింది. ఐదు మ్యాచ్‌లలో నాలుగింటిలో ఆడింది.

న్యూజిలాండ్ కెరీర్ 
కాస్పెరెక్ న్యూజిలాండ్‌లో మొదటి సీజన్‌లో ఎనిమిది మ్యాచ్‌లలో కేవలం 86 పరుగులు చేసింది, ఒక వికెట్ తీసింది. 2013-14 సీజన్ కోసం, ఒటాగో స్పార్క్స్ ( డునెడిన్‌లో ఉంది)కి మారింది, రెండు అర్ధ సెంచరీలు సాధించింది. కాంటర్‌బరీతో జరిగిన ఒక మ్యాచ్‌లో 6 వికెట్లతోపాటు, పోటీలో ప్రధాన వికెట్-టేకర్‌గా 18 వికెట్లు పడగొట్టింది. తరువాతి సీజన్‌లో, 15 వికెట్లు తీసి ఒటాగో ప్రధాన వికెట్ టేకర్‌గా, పోటీలో నాల్గవ స్థానంలో నిలిచింది.

2015 మేలో, 2015 భారత పర్యటన కోసం జట్టులో స్థానం పొందింది. ఐదు వన్డే ఇంటర్నేషనల్, మూడు ట్వంటీ20 ఇంటర్నేషనల్ మ్యాచ్‌లలో ఆడింది. తొలి వన్డేలో అరంగేట్రం చేసి 10 ఓవర్లు బౌలింగ్ చేసి 3/39 సాధించింది. తర్వాత 2015లో, టూరింగు శ్రీలంకకు వ్యతిరేకంగా, కాస్పెరెక్ 4/27తో తన తొలి వన్డే నాలుగు వికెట్లు తీసింది.

2016 ఫిబ్రవరిలో ఆస్ట్రేలియాతో జరిగిన ట్వంటీ20 ఇంటర్నేషనల్‌లో, కాస్పెరెక్ మూడు ఓవర్లలో 4/7 తీసుకున్నది.

2020 జనవరిలో, ఆస్ట్రేలియాలో జరిగే 2020 ఐసీసీ మహిళల టీ20 ప్రపంచ కప్ కోసం న్యూజిలాండ్ జట్టులో పేరు పొందింది.

2020-21లో న్యూజిలాండ్‌లో ఆస్ట్రేలియా పర్యటనలో 2వ మహిళ వన్డే సమయంలో, కాస్పెరెక్ 10 ఓవర్లలో 6/46తో ముగించింది. మూడు మ్యాచ్‌లలో రెండు మాత్రమే ఆడినప్పటికీ, 9 వికెట్లతో వన్డే లెగ్ ఆఫ్ ది సిరీస్‌లో లీడింగ్ వికెట్ టేకర్‌గా నిలిచింది.

మూలాలు

బాహ్య లింకులు 
 

న్యూజీలాండ్ మహిళా క్రికెట్ క్రీడాకారులు
న్యూజీలాండ్ క్రికెట్ క్రీడాకారులు
జీవిస్తున్న ప్రజలు
1992 జననాలు
న్యూజీలాండ్ టీ20 క్రికెట్ క్రీడాకారులు
న్యూజీలాండ్ వన్డే క్రికెట్ క్రీడాకారులు